Lisa  jetzt hockets wieder zäme öber ehrem Projekt  d'Bauherrschaft und dä Architekt  sie diskutieret hin und her  öber Ziegel, Beton, Holz und Teer  dä Architekt zeichnet wie wild  er weiss bald  selber nüme, wele Strich dass gilt  s'isch immer schö, wemmer öppis cha plane  s'git Arbet för dä Bagger und dä Chrane  zur gliche Ziit hockt ä Chueh uf däre Wiese  hät dä Friede im Buuch und weiss vo nüt  ehren Name isch  Lisa  s'git ä feini s'git ä gueti Sach  vom Fundament bis ue is Dach  d'Baufirma hät günschtig offeriert  wenn alles rund lauft, wird morn visiert  dä Hueber vo dä UBS hät gsait sie mached mit  s'sig alles OK mit äm Baukredit  dä Gmeindamma hät geschter telefoniert  Parkplätz bruchs no meh, denn segs akzepiert  zur gliche Ziit hockt ä Chueh uf däre Wiese  hät dä Friede im Buuch und weiss vo nüt  ehren Name isch  Lisa  nüme lang do schtönds döt, ei Frau und zäh Manne  im Hindergrund isch dä Bagger und dä Chrane  alli grinsed ganz entspannt id Kamera  händ än Spate i dä Hand und äs Helmli a  s'isch klar, dass sonä Foti id Ziitig mue  doch bis es sowit isch, gits no chli z'tue  Telefon und Telefax laufed heiss  doch jetzt macheds Pause und suufed eis  zur gliche Ziit hockt ä Chueh uf däre Wiese  hät dä Friede im Buuch und weiss vo nüt  ehren Name isch  Lisa  mängmol chumm i mer genau so vor wie d'Lisa  hocke irgendwo blöd uf dä Wiese  und zur gliche Ziit sind es paar Herre mit Dame  irgend öppis cheibs am plane  villicht planeds bloss än Bau  villicht aber au meh  villicht än StellenabBau oder äs AKW  villicht  än genmanipulierte Mensch  oder än Chrieg  wo'd besser nöd dra denksch  und mer wössed nüt  und ehr losed zue  und ich sing äs Lied  vonnere  Chueh